Vysoký krvný tlak
Existujú prosím aj iné možnosti vyliecenia, nie liečenia, hypertenzie bez tabletiek, bez chémie?
Dobrý deň,
ďakujeme za Vašu otázku.
Liečba hypertenzie závisí od hodnôt tlaku krvi a ďalších faktorov. V prípade mierneho zvýšenia je postačujúca zmena životného štýlu a zníženie príjmu soli. Základom je dostatok spánku, zdravá vyvážená strava, pohyb. pri nadváhe zníženie hmotnosti, obmedzenie fajčenia, príjmu kofeínu a alkoholu. Súčasťou prevencie kardiovaskulárnych ochorení je napríklad aj dostatočný prísun magnézia, antihypertenzívne pôsobí aj cesnak, či niektoré byliny (hloh, imelo).
Pri vyšších hodnotách sú na liečbu určené lieky, ktoré môžu zlepšiť zdravotný stav a znížiť tlak, no nemusia ho úplne vyliečiť. Neliečeným vysokým krvným tlakom sa však zvyšuje riziko infarktu myokardu, srdcového zlyhania alebo cievnej mozgovej príhody.
Prajem pekný zvyšok dňa.
S pozdravom
PharmDr. Veronika Kiabová